Document ID: 32006R0973

32006R0973
L 176/63
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 973/2006 НА КОМИСИЯТА
от 29 юни 2006 година
за изменение на Регламент (ЕО) № 1831/96 относно разкриване и управление на тарифни квоти на Общността съгласно ГАТТ за някои плодове и зеленчуци и продукти от обработени плодове и зеленчуци от 1996 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара за зърнени култури (1), и по-специално член 34, параграф 1 от него,
като има предвид, че:
(1)
Споразумението във форма на размяна на писма между Европейската общност и Китайската народна република в съответствие с член XXIV:6 и член XXVIII от Общото споразумение за тарифите и търговията (ГАТТ), 1994 г. (2), одобрено с Решение 2006/398/ЕО на Съвета (3), и Споразумението под форма на размяна на писма между Европейската общност и Съединените американски щати в съответствие с член XXIV:6 и член XXVIII от Общото споразумение за тарифите и търговията (ГАТТ), 1994 г. (4), одобрено с Решение 2006/333/ЕО на Съвета (5), предвиждат увеличение на съществуващите квоти по ГАТТ и откриване на нови квоти за някои плодове и зеленчуци и преработени плодови и зеленчукови продукти.
(2)
От приемането на Регламент (ЕО) № 1831/96 на Комисията (6) няколко кода по КН, изброени в приложения I-III към посочения регламент бяха променени.
(3)
За да се осигурят модифицирани и нови тарифни квоти и с оглед по-голяма яснота, приложенията към Регламент (ЕО) № 1831/96 следва да се заменят.
(4)
Регламент (ЕО) № 1831/96 следва съответно да се измени.
(5)
Мерките, предвидени в настоящия регламент, са в съответствие със становището на Управителните комитети за пресни плодове и зеленчуци и за продукти, преработени от плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1831/96 се изменя, както следва:
1.
Приложение I се заменя с текста в приложение I към настоящия регламент.
2.
Приложение II се заменя с текста в приложение II към настоящия регламент.
3.
Приложение III се заменя с текста в приложение III към настоящия регламент.
Член 2
Настоящият регламент влиза в сила на третия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 юни 2006 година.

Labels: 3
17
15